 NA CHARLES WASONGA WAZIRI wa Usalama wa Ndani Profesa Kithure Kindiki ameonya Inpekta Jenerali wa Polisi Japhet Koome na mwenyekiti wa Tume ya Kitaifa ya Huduma za Polisi (NPSC) Eliud Kinuthia kwamba mvutano baina yao unaweza kuchangia kutimuliwa kwao ofisini. Akijibu maswali kutoka kwa wabunge kuhusu mvutano kati ya wawili hao kuhusiana na suala la kupandishwa vyeo kwa maafisa 500 wakuu wa polisi, Profesa Kindiki amesema malumbano hayo yanakiuka hitaji la Sura ya Sita ya Katiba kuhusu Maadili na Uongozi Bora. “Naonya kwamba majibizano kati ya wawili hawa kuhusu suala hili nyeti ni sababu tosha ya kuanzishwa kwa mchakato wa kutimuliwa kwao waondoke ofisini. Hii ni kwa sababu wameshusha hadhi ya afisi zao kinyume na kipengele cha 73 cha Katiba,” Profesa Kindiki akawaambia wabunge hao wanachama wa Kamati ya Bunge kuhusu Usalama mnamo Jumanne, Juni 20, 2023. Majuma mawili yaliyopita tume ya NPSC ilifutilia mbali hatua ya Bw Koome kuwapandisha vyeo maafisa hao 500 ikisema hilo sio jukumu la Inspekta Jenerali huyo kwa mujibu wa kipengele cha 246, ibara ya 3. Lakini Bw Koome alisimama kidete akisema kuwa kwa mujibu wa kipengele cha 245, ibara ya 4C, afisi yake ndiyo yenye mamlaka ya kusimamia utendekazi wa maafisa wa polisi ikiwemo kuwapandisha vyeo na kuwahamisha kutoka kituo kimoja hadi kingine.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  